Նախ եւ առաջ ինքնակազմակերպումն է: Պատերազմի տնտեսական, հոգեբանական դժուարութիւնները թօթափելով, անհրաժեշտ է վերակազմակերպել մեր բոլոր կառոյցներուն գործունէութիւնը, նոր գործելաոճ որդեգրել, քննական մտածողութեամբ, ինքնասրբագրումի յանդգնութեամբ յառաջանալ: Ապա նաեւ յարաբերական աշխոյժ գործելակերպ մշակել՝ կարեւորելով, երիտասարդ նահատակ Գրիգոր Աշնաքլեանի զոհաբերութեամբ իսկ ընդգծուած, երիտասարդ տարրին մասնակցութիւնն ու ներդրումը: